EkBass/fiwiki-20250220-pages-articles huggingface dataset:
Hanna Teerijoki

Hanna Teerijoki (o.s. Heikura s. 15. heinäkuuta 1963 Kemi) on suomalainen entinen maajoukkuetason jalkapalloilija, jääpalloilija ja jääkiekkoilija. Jalkapallon, jääpallon ja jääkiekon lisäksi Teerijoki on edustanut Suomea myös maahockeyssa, kaukalopallossa ja golfissa. Teerijoki onkin ainoa eurooppalainen, joka on edustanut maataan maajoukkueessa kuudessa eri lajissa. Suomen mestaruuksia (yhteensä 26) hän on voittanut kaikissa muissa lajeissa paitsi jääkiekossa, mutta jääkiekon Ruotsin mestaruuksia hänellä on kaksi. Jääpalloa hän on pelannut Suomen lisäksi myös Ruotsissa ja Norjassa. HIFK olisi aikanaan ottanut Hanna Teerijoen miesten edustusjoukkueeseen, mutta Suomen Jääpalloliitto ei antanut pelilupaa. Vuonna 1994 Teerijoki kuitenkin valmensi HIFK:ta. Hanna Teerijoki edusti Suomea golfin naisten World Cupissa Riikka Hakkaraisen parina vuonna 2000. Teerijokea valmensi Ruotsissa Henri Rice, joka on valmentanut myös Annika Sörenstamia. Nykyisin hän toimii toimitusjohtajana ja kouluttajana HIFK Golfissa. Teerijoki on suorittanut myös lentolupakirjan ja työskenteli lentäjänä vuosina 1997–2003. ==Lähteet== Luokka:Suomalaiset golfaajat Luokka:Suomalaiset jalkapalloilijat Luokka:Suomalaiset jääkiekkoilijat Luokka:Suomalaiset jääpalloilijat Luokka:Suomalaiset kaukalopalloilijat Luokka:Suomalaiset maahockeypelaajat Luokka:Vuonna 1963 syntyneet Luokka:Elävät henkilöt
Carmina Burana

Carmina Burana () eli Burana Codex on yli tuhannen runon ja laulun käsikirjoituskokoelma 1200-luvulta. Teos on kirjoitettu enimmäkseen latinaksi. Nimen Carmina Burana kokoelmalle antoi Johann Andreas Schmeller vuonna 1847. ==Alkuperä ja sisältö== Vaganttirunous oli kaduilla laulettua latinankielistä viihdettä, jota syntyi keskiajalla kiertelevien ylioppilaiden tarpeisiin. Laulajat olivat rääväsuisia pilkkaajia. Runoja on säilynyt hyvin vähän: tunnetuimmat kokoelmat ovat Cambridge Songs (Carmina Cantabrigiensia) ja Carmina Burana. Carmina Burana säilyi sattumalta Benediktbeuernin luostarissa Baijerissa, josta se löydettiin 1800-luvulla. Runojen tapahtumapaikkana on Provence ja niiden keskeiset nimet ovat antiikin jumalat Bacchus, Venus ja Fortuna. Runot kertovat riehakkaista kapakkailloista, rakastelun ihanuudesta ja seksuaalisuudesta. Niissä on myös yhteiskuntakritiikkiä ja esimerkiksi munkkien pilkkaamista. Voidaan kysyä, kuvaavatko ne aikansa todellisuutta. Esimerkiksi avioliiton ulkopuoliset suhteet ja näyttävien kumppanien tavoittelu ovat varmaankin keskeisempiä kuin todellisuudessa. Trubaduurit muuttivat kuitenkin rakkauden käsitettä romanttisemmaksi. Tavoitellusta naisesta tuli keskipiste, ja häntä tavoittelevat miehet riutuvat rakkaudessaan. Runot kuvaavat myös köyhyyttä ja elämän epävakaisuutta. Yhteiskuntakritiikki ilmenee erityisesti niin sanotussa Hopeamarkkojen evankeliumissa, jossa paavin kuuriaa pilkataan ahneudesta. ==Rakenne== Teos voidaan jakaa seuraaviin osiin: *Carmina ecclesiastica (uskonnollisia lauluja) *Carmina moralia et satirica (moraalisia/satiirisia lauluja) *Carmina amatoria (rakkauslauluja) *Carmina potoria (juomalauluja) *Ludi (uskonnollisia näytelmiä) *Supplementum (aiempien laulujen versiointia) Saksalainen säveltäjä Carl Orff sävelsi kokoelman tekstien pohjalta vuosina 1935–1936 kantaatin Carmina Burana, josta tunnetaan varsinkin sen aloituksena ja lopetuksena toistuva kuoroversio runosta ”O Fortuna”. ==Kirjallisuutta== * * ==Lähteet== ==Aiheesta muualla== *Carmina Burana. *Carmina Burana — historiaa. Luokka:1200-luvun kirjat Luokka:Latinankieliset kirjat Luokka:Käsikirjoitukset
Antti Papula

Antti Papula (23. elokuuta 1943 Hämeenlinna – 8. heinäkuuta 2005 Helsinki) oli suomalainen patenttineuvos ja patentti- ja tavaramerkkiasiamiestoimisto Papula Oy:n perustaja. Antti Papula valmistui ylioppilaaksi Hämeenlinnan Lyseosta 1963 ja diplomi-insinööriksi Teknillisen korkeakoulun kemian osastolta 1972. Antti Papula sai patenttineuvoksen arvonimen 19. toukokuuta 2004. Tämä oli neljäs Suomessa myönnetty patenttineuvoksen arvo kautta aikojen. == Aiheesta muualla == *Antti Papulan muistokirjoitus Helsingin Sanomissa *Antti Papulan elämäntarina Papula-Nevinpatin kotisivuilla *Antti Papulan muistokirjoitus Luokka:Suomalaiset yrittäjät Luokka:Suomalaiset insinöörit Luokka:Vuonna 1943 syntyneet Luokka:Vuonna 2005 kuolleet
Teehuone

Teehuone on julkinen tila, joka on keskittynyt tarjoamaan asiakkailleen teetä ja monesti myös leivoksia. Teehuoneet ovat tulleet esimerkiksi monissa Euroopan maissa entistä suosituimmiksi teen juonnin yleistyessä. Teehuoneet ovat jo kauan olleet yleisiä niin Kiinassa kuin Japanissakin. Japanissa teehuoneissa tarjotaan usein perinteinen japanilainen teeseremonia. Kiinassa taas teehuoneet ovat perinteisesti muistuttaneet aika paljon eurooppalaisia kahviloita. Nykyäänkin Kiinassa, esimerkiksi nuoriso, tapaavat toisiaan teehuoneissa. Suomessa teehuoneet sen sijaan ovat vielä harvinaisia. ==Katso myös== *Leipomo ==Aiheesta muualla== *gb.times: Teehuone – osa kiinalaisten arkipäivää *Kerran elämässä: Teen jäljillä Sichuanissa *Teen ystävät ry: Teen historia *Aito kiinalainen tee tuoksuu jo Tapiolassa Luokka:Japanilainen arkkitehtuuri Luokka:Kiinalainen kulttuuri Luokka:Japanilainen teetaide Luokka:Ravintolatalous Luokka:Tee
Koillis-Savo

Koillis-Savo tarkoittaa seuraavia asioita: * Koillis-Savo, Kaavilla julkaistava paikallislehti * Koillis-Savo, seutukunta Pohjois-Savossa
Keski-Savo

Keski-Savo tarkoittaa seuraavia asioita: * Keski-Savo, Savon historiallisen maakunnan keskinen osa Varkauden ja Pieksämäen kaupunkien ympäristössä * Keski-Savo, Savonlinnassa vuosina 1903–1919 ilmestynyt sanomalehti, myöhemmin Savonmaa
Ahmad Nazif

Ahmad Nazif (; s. 1952) oli Egyptin pääministeri 14. heinäkuuta 2004 lähtien 29. tammikuuta 2011 asti. Hän jätti eronpyyntönsä 27. syyskuuta 2005 uusien vaalien järjestämistä varten ja toimi tuon jälkeen virkaa tekevänä pääministerin uuden hallituksen muodostamiseen 27. joulukuuta 2005 asti, jossa jatkoi pääministerinä. Hän oli tietoliikenne- ja viestintäministerinä edeltäjänsä Atif Abaidin hallituksessa. Presidentti Hosni Mubarak erotti Nazifin johtaman hallituksen 29. tammikuuta 2011 laajojen mielenosoitusten seurauksena. Nazif pidätettiin vähän ennen Mubarakin eroamista. Vuonna 2012 hänet tuomittiin kolmeksi vuodeksi vankilaan korruptiosta. Hän oli Egyptin toiseksi nuorin pääministeri koko Egyptin historian aikana. Nazif on naimisissa, ja hänellä on kaksi poikaa. == Lähteet == Luokka:Egyptin pääministerit Luokka:Vuonna 1952 syntyneet Luokka:Elävät henkilöt
Hercules Graphics Card

Hercules Graphics Card (myös HGC tai pelkkä Hercules) on Hercules Computer Technologyn vuonna 1982 julkaisema näytönohjain PC-arkkitehtuurille. Hercules oli yksivärinen viher-, ambra- tai (harvemmin) mustavalko-fosforinäyttöön tarkoitettu näytönohjain. Standardi tuki yhtä tekstitilaa sekä yhtä grafiikkatilaa. Hercules täytti markkinoilla olleen aukon, kun edellisenä vuonna julkaistut IBM:n MDA ja CGA -näytönohjaimet eivät mahdollistaneet korkean resoluution tekstiä ja grafiikkaa samalta kortilta, eivätkä korkean resoluution tekstitilaa vaihdettavilla merkeillä. == Tekniset ominaisuudet == Vaikka Herculeksen teoreettinen maksimiresoluutio oli 720×350 pikseliä, oli todellinen näyttötila 720×348 pikseliä johtuen standardista, joka edellytti, että ruudun korkeus on jaollinen neljällä. === Merkistö === Herculeksen tekstitila pystyi esittämään 80 saraketta × 25 riviä tekstitilassa, ja oli näin alaspäin yhteensopiva IBM:n vuotta aikaisemmin julkaisemalle MDA- standardille. Niin ikään kirjainkoko oli identtinen MDA-standardin kanssa, yksi merkki vei tilaa 9×14 pikseliä todellisen merkkikoon ollessa 7×11 pikseliä, jolloin teoreettinen maksimiresoluutio oli 720×350 pikseliä. === Grafiikkatila === Hercules sisälsi kaksi grafiikkasivua. Ensimmäinen sijaitsi muistiosoitteessa B0000h ja toinen muistiosoitteessa B8000h. Koska jälkimmäisen muistiosoitteen sai kytkettyä pois käytöstä (ja käyttöön) ohjelmallisesti, pystyi Herculesta käyttämään rinnakkain myöhäisempien värikorttien (kuten CGA ja VGA) kanssa. Se, että Herculeksen muistiosoitteet eivät aiheuttaneet laitteistoristiriitoja, edesauttoi rinnakkaisnäytönohjainten käyttöä. == Hercules-näytönohjaimen muut versiot == * Hercules Color Card: ensimmäinen Hercules-näytönohjain, jossa oli tuki kortin käytölle yhdessä CGA-kortin kanssa * Hercules Graphics Card Plus: kesäkuussa 1986 julkaistu näytönohjain, joka tuki käyttäjän fonttivalintaa * Hercules Graphics Card Pro: joulukuussa 1986 julkaistu näytönohjain; joka tuki 3D-grafikkaa * Hercules InColor Card: huhtikuussa julkaistu näytönohjain, joka muistutti hyvin paljon EGA-näyttöstandardia; 16 yhtäaikaista väriä 64 värin paletista, 80×25 merkin tekstitila ja 720×348 pikselin grafiikkatila * Hercules PowerPro: tammikuussa 1998 julkaistu näytönohjain joka tuki 16 miljoonaa väriä sen kellotaajuus oli 990mhz ja videoramia oli 128mt. Luokka:Näyttöstandardit
Malbec

Malbec on viinin valmistuksessa käytetty rypälelajike. Se on Bordeaux’n seudun vanhoja lajikkeita, ja se on vahvasti juurtunut myös uuteen maailmaan, erityisesti Argentiinaan. Malbecin kotiseutuna pidetään Ranskan Cahors’ia, jossa se on yleisin viljelty punainen rypälelajike. Cahors’issa sen osuuden tulee olla vähintään 70 % rypäleistä, jotta viini saisi Appellation d’origine contrôlée -alkuperämerkinnän. Tosin Malbec-nimen perusteella rypäle liitetään Unkariin, josta se olisi saapunut Ranskaan maahan muuttaneen talonpojan myötä. Malbec on tunnettu historiansa aikana ja tunnetaan edelleen sadoilla eri nimillä. Bordeaux'ssa se tunnetaan Pressac- tai Côt-nimisenä, Alsace’ssa Auxerrois’ina ja Argentiinassa Ferinä. Useimmiten Malbecista tehdään sekoitus toisten punaisten rypäleiden, kuten Cabernet Sauvignonin, Merlot’in tai Cabernet Francin kanssa. Argentiinassa, jonne professori Pouet toi köynnöksen vuonna 1868, siitä tuotetaan myös ns. lajikeviiniä, eli ainoastaan Malbeciä sisältävää viiniä. Malbecia viljellään lähes kaikilla maailman viinialueilla. Se tuottaa ohutkuorisia isoja rypäleitä ja kaipaa paljon valoa ja lämpöä kypsyäkseen. Se viihtyy erinomaisesti hyvin kastellussa ja vettä läpäisevässä maaperässä. Malbec on herkkä homeelle, varsinkin liian kosteissa oloissa, sekä erittäin hallanarka. Vuonna 1956 oli Ranskassa erityisen kylmää, ja lähes kolme neljännestä Malbec-köynnöksistä paleltui. Tämän jälkeen monin paikoin Malbec korvattiin toisilla lajikkeilla. Malbec tuottaa täyteläistä vahvan sinipunaisen väristä viiniä. Sen tuoksussa voi havaita mustaherukkaa, minttua, kirsikkaa, luumua, kahvia, suklaata ja nahkaa. Tuoksussa on samankaltaisuutta Cabernet Sauvignonin kanssa. Viini sopii hyvin kypsytettäväksi tammitynnyreissä, jolloin se saa vaniljaisia aromeita. ==Lähteet== == Aiheesta muualla == Luokka:Viinirypälelajikkeet
Ihmistiede

Ihmistiede viittaa ihmistä tutkiviin tieteenaloihin, varsinkin humanistisiin ja yhteiskuntatieteisiin. Ihmistieteillä tarkoitetaan ihmistä kulttuurioliona tutkivia tieteitä: yhteiskuntatieteitä, taidetieteitä, dokumenttitieteitä, kasvatustieteitä, politiikan tieteitä sekä auttamiseen ja terapiaan tähtääviä tieteitä. == Ihmistieteiden luonne == Tarmo Kunnas on todennut, että humanististen ja yhteiskuntatieteellisten tieteiden tulisi tavoitella tietoa, jossa inhimillisen todellisuuden luonnollinen moniselitteisyys säilyisi. Ihmistä tutkivien tieteiden tulisi ottaa lähtökohdakseen, että kaikkea ilmiökenttää ei voi puristaa matemaattiseen tai loogiseen malliin. Juha Varto kärjistää, etteivät luonnontieteellisen perinteen tiedekäsitys, siinä käytetyt tutkimusmenetelmät ja päämäärät missään kohdassa eivätkä miltään osin sovi tieteisiin, jotka tarkastelevat ihmistä kulttuurioliona. On olemassa näkemyksiä, joiden mukaan postmodernin tieteen syntyessä 1960–1970-luvun Ranskassa tieteen kriteerit alkoivat löystyä laajasti ihmistieteissä, erityisesti yhteiskunta- ja politiikkatieteissä. Näiden näkemysten mukaan tieteen suurin ongelma tällä hetkellä on, että monissa tutkimuksissa ajetaan jotakin agendaa tai ideologiaa. Eli tieteentekijä näkee tutkimustuloksissa juuri sitä, mitä haluaakin nähdä. == Katso myös == * Antropologia ==Lähteet== == Kirjallisuutta == * Luokka:Humanistiset tieteet Luokka:Ihminen Luokka:Yhteiskuntatieteet
Iturata

Iturata on monisoluisten eliöiden sukusolujen linja, joka johtaa hedelmöittyneestä munasolusta seuraavan sukupolven sukusoluihin. == Lähteet == Luokka:Solubiologia
Harley Benton

pienoiskuva|Harley Benton -mandoliini pienoiskuva|Harley Benton - CE 100 Chorus -efektipedaali. Harley Benton on saksalaisen Thomann-musiikkikaupan tuotemerkki yrityksen teettämille ja myymille edullisille soittimille, vahvistimille ja musiikkitarvikkeille. Tuotteet ovat yleensä ulkoisesti hyvin samankaltaisia kopioita muiden valmistajien suosituimmista malleista. Tuotteet valmistetaan suurimmaksi osaksi Kiinassa. ==Aiheesta muualla== *Harley Benton -valmistajan tuotteiden katalogi Thomann verkkokaupassa *Harley Benton -valmistajan tuotteiden arvosteluita (Harmony-Central) Luokka:Saksalaiset soitinvalmistajat Luokka:Kitaravalmistajat
Young Suk

Young Suk (oik. Soon Yoon Hwang, s. 1954 Iksan, Korean tasavalta) on korealaissyntyinen, vuodesta 1986 Suomessa asunut taistelulajien opettaja. Hän on tullut tunnetuksi Suomessa Han Moo Do -taistelulajin kehittäjänä. Suk sai ensimmäisen mustan vyönsä taekwondossa vuonna 1969. Hän muutti Suomeen opintojensa jälkeen vuonna 1986 opettamaan itsepuolustustaitoja. Suomeen tullessaan hänellä oli viiden danin musta vyö taekwondossa. Vuonna 1989 hän perusti oman taistelulajinsa Han Moo Don Kauhavalla. 1990-luvulla hän toi Suomeen myös Hoi Jeon Moo Solin. Young Sukin veli on WTF-taekwondon 1970-luvun lopussa Suomeen tuonut Dae Jin Hwang, jonka perinteitä korealaisten lajien eteenpäin viemiseksi Suomessa kunnioittavat toiminnallaan myös hänen poikansa taekwondo-opettaja Inkwon Hwang ja Hoi Jeon Moo Sool -opettaja Inseon Hwang. ==Lähteet== Luokka:Elävät henkilöt Luokka:Eteläkorealaiset urheilijat Luokka:Vuonna 1954 syntyneet
Bullmastiffi

Bullmastiffi () on englantilainen koirarotu. == Ulkonäkö == Bullmastiffi on vankkarakenteinen molossikoira. Pää on suuri ja neliömäinen, kuono lyhyt ja leveä. Silmät ovat tummat tai pähkinänruskeat. Korvat ovat v-muotoiset, väriltään runkoa tummemmat. Kaula on kohtalaisen pitkä ja lihaksikas. Raajat ovat voimakkaat. Selkä on lyhyt ja suora. Lanne leveä ja lihaksikas, eturinta leveä ja syvä. Häntä on tyvestä voimakas, kärkeä kohti kapeneva. Turkki on lyhyt, kova ja säänkestävä, väriltään brindle, fawn tai punainen. Koko uroksilla on 63,5–68,5 cm, paino 50–59 kg, nartuilla 61–66 cm, paino 41–50 kg. == Luonne == Kotikoirina bullmastiffit ovat rauhallisia ja seurallisia mutta vahtikoirina valppaita. Bullmastiffi on suuri ja voimakas koira, ja sen tapakasvatukseen ja peruskoulutukseen tulee paneutua huolellisesti. == Alkuperä == Bullmastiffi polveutuu mastiffista ja bulldogista. Lisäksi jalostuksessa on käytetty myös tanskandoggeja. Englannin kennelliitto tunnusti bullmastiffin virallisesti vasta vuonna 1924. Bulmastiffit toimivat alun perin lähinnä vartiointitehtävissä. == Lähteet == == Aiheesta muualla == * Rotumääritelmä. Suomen Kennelliitto. (PDF) * Bullmastiffit ja Mastiffit Ry - Bullmastiffi . * Koirat.com. Luokka:Englantilaiset koirarodut Luokka:FCI 2 Pinserit, snautserit, molossityyppiset ja sveitsinpaimenkoirat Luokka:Mastiffit Luokka:Seulonnan keskeiset artikkelit
Skat

Skat on Saksassa 1800-luvun alkupuolella kehitetty korttipeli. Skatia pelataan 32 kortin pakalla, josta on poistettu kaikki kortit arvoiltaan 2–6. Otollisen kirjainjakaumansa ansiosta skat on yleisin sanaristikoissa esiintyvä korttipeli. Skatia voi pelata 2–3 pelaajaa. Jos skatia pelaa kaksi pelaajaa, sitä kutsutaan nimellä Offiziers Skat eli upseerin skat. == Aiheesta muualla == * Kansainvälinen skatin pelaajien järjestö Luokka:Misääripelit Luokka:Ranskalainen korttipakka
Purokorennot

Purokorennot (Cordulegastridae) ovat heimo suurikokoisia, useimmiten mustan- ja keltavankirjavia aitosudenkorentoja. Lajit ovat toistensa kanssa melko samankaltaisia. Suurin osa pohjoisen pallonpuoliskon lajeista luokitellaan tällä hetkellä sukuun Cordulegaster. == Ulkonäkö == Suurin osa lajeista on suurikokoisia (70–90 mm), mustan- ja keltaisenkirjavia partioivia korentoja. Monet elävät virtavesien äärellä. Euroopassa elää kahteen eri lajiryhmään, Cordulegaster boltonii -ryhmään ja C.bidentata-ryhmään, kuuluvia lajeja, käytetystä systematiikasta riippuen 4–8 lajia. Purokorentojen taksonomia on epäselvää ja monimutkaista jo Euroopan mittakaavassakin. Alalajeja splitataan ja lumpataan edestakaisin, ja sukujen määrittelemisessäkin on ongelmia. == Elinympäristö ja esiintyminen == Heimo on levinnyt koko holarktiselle alueelle. Suurin osa lajeista erää virtavesissä ja puroissa. == Aiheesta muualla == *Laji.fi: Purokorennot (Cordulegastridae) *ITIS: Cordulegastridae Luokka:Sudenkorennot
Robert Shea

Robert Joseph Shea (14. helmikuuta 1933 – 10. maaliskuuta 1994) oli yhdysvaltalainen kirjailija. Shea on parhaiten tunnettu yhdessä Robert Anton Wilsonin kanssa kirjoittamasta Illuminatus!-trilogiasta. Shea opiskeli Manhattan Collegessa ja Rutgers Universityssa ja työskenteli toimittajana New Yorkissa ja Los Angelesissa. Hän tutustui Robert Anton Wilsoniin 1960-luvun lopulla, kun he työskentelivät Playboy-lehden toimituksessa. He päättivät kirjoittaa yhdessä romaanin, jossa yhdisteltäisiin seksiä, huumeita, uskontoja, anarkismia ja salaliittoteorioita. Tuloksena oli kolmiosainen Illuminatus! (1975). Shea ja Wilson pysyivät hyvinä ystävinä koko elämänsä ajan, mutta heillä oli aatteellisia erimielisyyksiä, joiden ansiosta romaanikokonaisuudesta tuli näkökulmiltaan moniääninen. Robert Shea erosi Playboyn toimituksesta Illuminatuksen julkaisun jälkeen ryhtyäkseen päätoimiseksi kirjailijaksi. Hän julkaisi keskiaikaan sijoittuvat historialliset romaanit Shike (kaksi osaa, 1981, suom.), All Things Are Lights (1986) ja The Saracen (kaksi osaa, 1989). Hänen viimeinen teoksena oli Shaman (1991), kirja Amerikan alkuperäisistä asukkaista. Nämä romaanit olivat juoneltaan suoraviivaisia, mutta sisälsivät viittauksia Illuminatuksen aiheisiin. Shea toimitti usan vuoden ajan anarkistista pienlehteä No Governor, jonka nimi juontuu taolaisen ajattelijan Chuang Tzun nimiin pannusta lausumasta. Lehti mainitaan myös Illuminatuksessa, jossa eräs henkilöhahmo lukee sitä. == Suomennetut teokset == * Like-scifi * Like-scifi * Like-scifi * * == Muut teokset == * All Things Are Lights (1986) * From No Man's Land to Plaza De Lago (1987) * The Saracen (1989) * Shaman (1991) == Lähteet == == Aiheesta muualla == * Robert Shea's Official Website, Robert Shean kotisivut, joita ylläpitää Shean poika Michael E. Shea. * Robert Shea Fantastic Fiction -sivustolla * Luokka:Yhdysvaltalaiset kirjailijat Luokka:Yhdysvaltalaiset tieteiskirjailijat Luokka:Vuonna 1933 syntyneet Luokka:Vuonna 1994 kuolleet
John McTiernan

John McTiernan (s. 8. tammikuuta 1951 Albany, New York) on yhdysvaltalainen elokuvaohjaaja ja -tuottaja. == Filmografia == * Nomads – yön muukalaiset (Nomads, 1986) * Predator – saalistaja (Predator, 1987) * Die Hard – vain kuolleen ruumiini yli (Die Hard, 1988) * Punaisen lokakuun metsästys (The Hunt for Red October, 1990) * Medicine Man (1992) * Last Action Hero (1993) * Die Hard – Koston enkeli (Die Hard: With a Vengeance, 1995) * 13. soturi (The 13th Warrior, 1999) * Seikkailija Thomas Crown (The Thomas Crown Affair, 1999) * Rollerball (2002) * Basic (2003) == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Vuonna 1951 syntyneet Luokka:Elävät henkilöt
Bram Cohen

Bram Cohen (s. 1975) on yhdysvaltalainen tietokoneohjelmoija, joka tunnetaan parhaiten BitTorrent-palvelun perustajana. Hän on myös yksi CodeConin perustajista. Cohen on kotoisin New Yorkin Manhattanilta. Hän asuu vaimonsa ja kahden lapsensa kanssa San Franciscon Bay Arean alueella. Cohenin mukaan hänellä on Aspergerin oireyhtymä. ==Lähteet== ==Aiheesta muualla== *Bram Cohen kotisivu *Bram Cohenin blogi *BitTorrentin sivusto *Wired.com -artikkeli *Cohen haastattelu aiheena BitTorrent ja CodeCon *Cohenin haastattelu Luokka:Yhdysvaltalaiset ohjelmoijat Luokka:Vuonna 1975 syntyneet Luokka:Elävät henkilöt
Todellisuus

Todellisuus tarkoittaa kaikkea sitä, mikä on olemassa.”todellisuus: 1. se mikä on todellista, todella olemassa olevaa;” == Todellisuuskäsitys == Todellisuuskäsitys eli maailmankuva on laajin mahdollisin käsitys todellisuudesta. Todellisuuskäsitys sisältää perustavat käsitykset todellisuuden luonteesta sekä tiedosta.Kallio-Tamminen 2006, s. 205–206, luku Todellisuuskäsityksen luonne: ”Historiallisen ja tieteenfilosofisen aineiston pohjalta todellisuuskäsitys tai maailmankuva voidaan ymmärtää jonkinlaiseksi metateoriaksi, laajimmaksi kulttuurissa yleisesti vaikuttavaksi paradigmaksi, jonka kanssa tietyn aikakauden toiminta ja tieteelliset käsitykset ovat sopusoinnussa. Todellisuuskäsitys sisältää kulttuurissa vaikuttavat ontologiset ja epistemologiset perususkomukset sekä käsitykset niiden suhteesta. –– Jo varhaisessa kasvuiässä omaksutut todellisuuden luonnetta koskevat perusoletukset antavat kehyksen yksittäisen ihmisen olemassaololle, ja sen kautta hän jäsentää kohtaamansa ilmiöt.” ”Laajimpana kulttuurisena paradigmana todellisuuskäsitys läpäisee koko aikakauden kulttuurin ja jättää jälkensä sen eri osa-alueisiin”. Todellisuuskäsitys vaikuttaa ajatteluun, toimintaan ja yhteiskuntaan.Kallio-Tamminen 2006, s. 240. Ihmiskunnan historiassa todellisuuskäsitys on perustavasti muuttunut länsimaissa niin antiikin aikana kuin uuden ajan taitteessakin.Kallio-Tamminen 2006, s. 232. == Todellisuuden tutkimus == Tieteen avulla ihminen on pyrkinyt muodostamaan yhä luotettavamman ja totuudenmukaisemman käsityksen todellisuudesta. Nykyaikaisen käsityksen mukaan pelkän logiikan ja matematiikan avulla ei voida todistaa mitään tosiasioihin ja todellisuuteen liittyvää, vaan todellisuutta tulee tutkia kokemuksen kautta. Filosofi Ilkka Niiniluoto on sanonut, että vaikka tieteessä ei olekaan ehdottomia takeita totuudesta, on järkiperäisempää hyväksyä tieteen tulokset kuin sen kanssa ristiriidassa olevat käsitykset. Näin ei tule menetellä siksi, että ne välttämättä olisivat tosia, vaan siksi, että ne on saavutettu avoimen, kriittisen, havaintoihin perustuvan ja julkisesti valvottavissa olevan menetelmän avulla. == Oletuksia todellisuuden rakenteesta == Tähtitieteilijä Viktor Ambartsumjan esitti, että aine pyrkii muodostamaan yhä uudenlaisia järjestelmiä, kun siirrytään pienemmistä järjestelmistä suurempiin. Ambarzumjanin mukaan voidaan kuvitella, että aine voi muodostaa äärettömän määrän erilaisia, sisäkkäisiä järjestelmiä, joista ihminen on toistaiseksi havainnut kvarkkien ja havaitun kaikkeuden väliset järjestelmät. == Katso myös == * Luonto * Maailmankatsomus * Simuloitu todellisuus == Lähteet == * === Viitteet === == Kirjallisuutta == * * * Luokka:Filosofian termit Luokka:Naturalismi (filosofia) Luokka:Todellisuuskäsitykset Luokka:Seulonnan keskeiset artikkelit
When Fire Rains Down from the Sky, Mankind Will Reap as It Has Sown

__NOTOC__ When Fire Rains Down from the Sky, Mankind Will Reap as It Has Sown on Anaal Nathrakhin minialbumi, joka julkaistiin 17. helmikuuta 2003. Se sisältää 6 uutta kappaletta, sekä vuoden 2006 uusintapainoksessa 3 lisäraitaa. Uudelleenjulkaisu tapahtui Mordgrimmin sijaan Earache Recordsin kautta. Tyyliltään EP on enemmän nykyisen Anaal Nathrakhin tuntuinen kuin vanhemman tyylin tuntuinen. == Kappaleet == # # # # # # ;Uusintapainoksen lisäraidat # * # # == Kokoonpano == * Irrumator (Mick Kenney) – basso, kitara, rumpuohjelmointi * V.I.T.R.I.O.L. (Dave Hunt) – laulu == Arvostelut == * AllMusic: Allmusic review * Chronicles of Chaos: 8.5/10Chronicles of Chaos: Album review == Lähteet == == Aiheesta muualla == * * * Luokka:Vuoden 2003 EP:t Luokka:Anaal Nathrakhin albumit
Peter Gade

Peter Gade syntyjään Peter Gade Christensen (s. 14. joulukuuta 1976 Terndrupissa, Tanskassa) on tanskalainen sulkapalloilija. Gade on voittanut All England -turnauksen, joka on maailman vanhin ja arvostetuin sulkapalloturnaus, vuonna 1999 ja Euroopan mestaruuden miesten kaksinpelissä neljä kertaa. Hän oli maailmanrankinglistan ykköspelaaja vuodesta 1998 vuoteen 2001. Gade on voittanut myös 16 Grand-Prix-titteliä. Olympialaisissa Gadelle ei ole tullut menestystä. Kesäolympialaisissa vuonna 2000 hän hävisi välierissä tulevalla kultamitalistille kiinalaiselle Ji Xinpengille ja pronssiottelussa toiselle kiinalaiselle Xia Xuanze. Vuonna 2004 Ateenassa Gade putosi puolivälierissä Indonesian Taufik Hidayatia vastaan. ==Aiheesta muualla== *Gaden kotisivut Luokka:Tanskalaiset sulkapalloilijat Luokka:Vuonna 1976 syntyneet Luokka:Elävät henkilöt Luokka:Seulonnan keskeiset artikkelit
Earache Records

Earache Records on metallimusiikkiin erikoistunut levy-yhtiö, joka toimii Isossa-Britanniassa sekä Yhdysvalloissa. Earache julkaisi maailman tärkeimpiä death metal- sekä grindcore-julkaisuja vuosina 1988-1992. Levy-yhtiön perusti Digby Pearson ja se aloitti toimensa vuonna 1985, ja tämän hetken tunnetuimpiin Earachen nimiin kuuluvat mm. Deicide, Bolt Thrower, Morbid Angel ja Napalm Death. == Yhtiön tunnetuimpia nimiä == * Adema * Addiction Crew * Akercocke * Anal Cunt * Anata * And Hell Followed With * Annihilator (Eurooppa) * At the Gates * Autonomy * The Berzerker * Biomechanical * Blood Red Throne * Bring Me the Horizon (Yhdysvallat) * Brutal Truth * Bolt Thrower * Bonded by Blood * Cadaver * Candiria * Carcass * Carnage * Cathedral * Cauldron * Cerebral Bore * Circle of Dead Children * Clutch * Coalesce * Concrete Sox * Confessor * Cult of Luna * Decapitated * December Wolves * Deicide * Delta 9 * Diamond Plate * The Dillinger Escape Plan * Dub War * Entombed * Ephel Duath * Evile * Ewigkeit * Extreme Noise Terror * Filthy Christians * Forest Stream * Fudge Tunnel * Gama Bomb * Godflesh * Hate Eternal * The Haunted * Heresy * Ignominious Incarceration * Insision * Iron Monkey * Janus Stark * Lawnmower Deth * Massacre * Misery Loves Co. * Morbid Angel * Mortiis * Municipal Waste * Naked City * Napalm Death * Nocturnus * Oceano * OLD * Painkiller * Pitchshifter * Rival Sons * Savage Messiah * Scorn * Society 1 * Sore Throat * Spazztic Blurr * SSS * Sleep * !T.O.O.H.! * Terrorizer * Vader * Violator * Woods of Ypres * White Wizzard * With Passion * Wormrot == Aiheesta muualla == * Earachen viralliset sivut Luokka:Brittiläiset levy-yhtiöt Luokka:Death metal -levy-yhtiöt Luokka:Grindcore-levy-yhtiöt
Malcolm Bradbury

Malcolm Stanley Bradbury (7. syyskuuta 1932 Sheffield, Britannia – 27. marraskuuta 2000 Norwich, BritanniaBradbury, Malcolm, Kirjasampo, viitattu 31.1.2022 ), Sir, oli englantilainen kirjailija, televisiosarjojen käsikirjoittaja ja kirjallisuuden professori. Bradbury syntyi Sheffieldissä, josta perhe muutti vuonna 1935 Lontooseen. Hän opiskeli kirjallisuutta ensin Leicesterin yliopistossa ja sitten Queen Mary Collegessa, jossa hän vuonna 1955 suoritti M. A. -loppututkinnon. Vuosina 1955–1958 hän työskenteli vuoroin Manchesterin ja Indianan yliopistoissa Britanniassa ja Yhdysvalloissa. Palattuaan vuonna 1958 Britanniaan hän joutui sydänleikkaukseen. Sairaalassa hän viimeisteli ensimmäisen romaaninsa Eating People is Wrong, joka ilmestyi vuonna 1959. Sen alaotsikkona on ”komedia”, ja huumori leimaa myöhempiäkin kaunokirjallisia teoksia. Luovan kirjoittamisen ohella Bradbury oli vakavasti otettava kirjallisuudentutkija. Hänen tutkimuksensa käsittelivät varsinkin romaanilajia. Hänen tunnetumpia tieteellisiä teoksiaan ovat What is a Novel? (1969), The Novel Today (1977), The Modern American Novel (1983) ja The Modern British Novel (1993). Fiktiivisissä teoksissaan hän usein parodioi yliopistomaailmaa ja kirjallisuudentutkimusta, kuten teoksessaan My strange quest for Mensonge, structuralism’s hidden hero (1987, suom. Mensonge strukturalismin salainen sankari, 1992). Bradbury laskee leikkiä Roland Barthesin tekijän kuolemasta: Bradbury sekoitetaan usein David Lodgeen, joka myös on kirjoittanut yliopistomaailmaan sijoittuvia humoristisia romaaneja. Bradburysta kirjoittamassaan muistokirjoituksessa Lodge sanoo jäävänsä kaipaamaan kirjallista kaksoisveljeään. Bradbury lyötiin ritariksi vuonna 2000 kirjallisten ansioidensa takia. Monista hänen teoksistaan, kuten romaanista Ajan mies, on tehty televisioversio. Bradbury on sovittanut myös televisiosarjoja, kuten Yorkshiren etsivät. == Suomennetut teokset == * Ajan mies (The History Man, 1975), suom. Pentti Saarikoski, Helsinki: WSOY 1978 ISBN 951-0-08586-3 * Vaihtokurssit (Rates of Exchange, 1983), suom. Arto Häilä, Helsinki: WSOY 1984 ISBN 1984 951-0-12356-0 * Mensonge: strukturalismin salainen sankari (My Strange Quest for Mensonge, 1989), suom. Mikko S. Lehtonen, Tampere: Vastapaino 1992 ISBN 951-9066-56-X ==Lähteet== == Aiheesta muualla == * Luokka:Englantilaiset kirjailijat Luokka:Vuonna 1932 syntyneet Luokka:Vuonna 2000 kuolleet
Playboys

Playboys on suomalaisen Rasmus-yhtyeen (nyk. The Rasmus) vuonna 1997 julkaistu albumi. Se on yhtyeen toinen pitkäsoitto. Albumi myi Suomessa kultaa ja sen myötä yhtye tuli valituksi Vuoden tulokkaaksi Emma-gaalassa. Singlet julkaistiin albumin kappaleista Blue (1997), Kola (1997), Playboys (1997) sekä Ice (1998). Näistä etenkin Blue saavutti suosiota myymällä kultaa. ==Kappaleet== # # # # # # # # # # # # # Musiikkivideot. Playboys 1997 == Lähteet == Luokka:The Rasmuksen albumit Luokka:Vuoden 1997 albumit
Kromosomistomutaatio

Kromosomistomutaatio on tapahtuma, jossa kromosomien lukumäärä muuttuu. Kromosomistomutaatiot jaetaan aneuploidiaan, polyploidiaan ja haploidiaan. == Aneuploidia == Aneuploidiassa yksittäisiä kromosomeja on kromosomistossa normaalista poikkeava määrä. Aneuploidian yleisin muoto on trisomia, jossa diploidisella yksilöllä on kromosomistossa yhtä kromosomia kahden sijasta kolme kappaletta. Harvinaisemmassa monosomiassa yksittäisiä kromosomeja on vain yksi. Esimerkiksi Downin syndrooma johtuu kromosomin 21 trisomiasta. Aneuploidiset mutaatiot eivät ole perinnöllisiä vaan ne syntyvät kehityshäiriöiden seurauksena. == Polyploidia == Kun kokonaisia kromosomistoja on useampia kuin kaksi, kyseessä on polyploidia. Esimerkiksi polyploidisilla kasveilla niiden suurempi alleelivarasto edesauttaa sopeutumista, joten polyploidia on yleistä esimerkiksi arktisten alueiden kasveilla. Eläimillä polyploidia on harvinaista eikä sitä esiinny muilla kuin partenogeneettisesti lisääntyvillä lajeilla. Polyploidiasta on kaksi tyyppiä: # Autoploidia, jossa sama peruskromosomisto on moninkertaistunut ja # Alloploidia tai allopolyploidia, jossa moninkertaistunut kromosomisto on peräisin vähintään kahdelta lajilta. == Haploidia == Kun kromosomistoja on poikkeavasti vain yksi, kyseessä on haploidia. == Lähteet == * ===Viitteet=== Luokka:Mutaatiot Luokka:Kromosomit
Osker

Osker oli pieni melodista punk rockia soittava yhtye Los Angelesista, Yhdysvalloista. Se perustettiin vuonna 1998 ja hajosi 2002. Vakiojäsenet olivat laulaja ja kitaristi Devon Williams ja basisti Dave Benitez. Rumpalit vaihtuivat, ja heistä pisimpään yhtyeessä vaikutti Phil Drazik. Oskerin ensimmäinen albumi oli Treatment 5, joka on toista ja viimeistä levyä Idle Will Kill enemmän etelä-kalifornialaiselle punk-musiikille perinteistä tyyliä. Molempien aiheet käsittelevät kyynisin ja alakuloisin sanoituksin teini-iän synkän angstista elämänkuvaa. Oskerilla oli työn alla kolmaskin, Thriller- nimeä kantava albumi, mutta yhtyeen hajottua se ei koskaan valmistunut. Suurin syy hajoamiseen oli vakituisen rumpalin puute, mikä aiheutti erimielisyyttä jäsenten välille. "The split between Dave and I is astounding to me. I always thought we were the next Simon and Garfunkel. I thought we would be our generations Hall and Oates ... Of course, I plan on killing Dave." - Devon Williams. ==Jäsenet== * Devon Williams - laulu, kitara * Dave Benitez - basso * Phil Drazik - rummut \+ * Ty ja Kelly - rummuissa albumilla Idle Will Kill ==Diskografia== * Treatment 5 (2000) * Idle Will Kill (2001) ==Aiheesta muualla== * Osker Epitaphin sivuilla Luokka:Yhdysvaltalaiset rockyhtyeet Luokka:Yhdysvaltalaiset punkyhtyeet
Kromosomimutaatio

Kromosomimutaatio on kromosomin rakenteen muutos. Kaikki kromosomimutaatiot edellyttävät kromosominmurtumaa eli kromosomin rakenteen katkeamista. Kromosomimutaation tyypit: * Häviämä (deleetio), jossa kromosomista häviää jokin osa * Kahdentuma (duplikaatio), jossa kromosomiin liittyy toinen samanlainen osa toisesta kromosomista * Kääntymä (inversio), jossa kromosomin geenien järjestys muuttuu käänteiseksi tietyssä kromosomin osassa * Liittymä (insertio), jossa kromosomiin liittyy jokin toisen kromosomin osa tai osia muualta samasta kromosomista * Siirtymä (translokaatio), jossa kaksi erilaista kromosomia vaihtavat osia == Lähteet == * * Luokka:Mutaatiot Luokka:Kromosomit
Decapitated

Decapitated on puolalainen death metal -yhtye, joka perustettiin Krosnossa vuonna 1996. Debyyttinsä Winds of Creation yhtye julkaisi vuonna 2000. Sitä kaksi vuotta myöhemmin seurannut Nihility oli teknisempi ja brutaalimpi levy, mutta vuoden 2004 The Negation sekä 2006 Organic Hallucinosis sisältävät pehmeämpää ja tyypillisempää death metalia. Kesällä 2005 vokalisti Sauron jätti yhtyeen terveyssyistä, ja tilalle tuli nykyinen Atrophia Red Sunista tunnettu laulaja Covan. Yhtye joutui 29. lokakuuta 2007 vakavaan liikenneonnettomuuteen Homelissa, Valko-Venäjällä. Sen vokalisti Covan sekä rumpali Vitek saivat vakavia päähän kohdistuneita vaurioita, ja heidät kuljetettiin 550 kilometrin päähän Moskovaan ensiapuun. Witold Kiełtyka menehtyi saamiinsa vammoihin venäläisessä sairaalassa 2. marraskuuta 2007. == Diskografia == Studioalbumit * * * * * * * * ;Kokoelma-albumit''' * * ;Demot * * ;Singlet * ”The Blasphemous Psalm to the Dummy God Creation” (2014) ;DVD- julkaisut * == Jäsenet == Nykyiset jäsenet * Vogg – sähkökitara * Rafał Piotrowski – laulu * Heinrich – bassokitara * Krimh – rummut Entiset jäsenet * Sauron – laulu (1996–2005) * Vitek – rummut (1996–2007) * Martin – basso (1997–2007) * Jacek Hiro – kitara (2004, vain kiertueella) * Covan – laulu (2005–2009) * Richard Gulczynski – basso (Yhdysvaltain-kiertue 2006) ==Lähteet== == Aiheesta muualla == * Yhtyeen virallinen sivusto * Decapitated levy-yhtiö Earachen sivustolla * Luokka:Puolalaiset tekniset death metal -yhtyeet
Mellakkapoliisi

Mellakkapoliisi on poliisi, joka on vastuussa mellakantorjunnasta ja mielenosoitusten hallinnasta. Suomessa tapahtuvaa vastaavaa poliisitoimintaa kutsutaan joukkojenhallinnaksi. == Varustus == Joukkojenhallintaan käytettävillä poliiseilla on yleensä varusteinaan kilpi, teleskooppipatukka, ampuma-ase, kaasusumutin, etälamautin ja henkilökohtainen suojavarustus, johon kuuluu mm. visiirillä varustettu kypärä. Tavanomaisesti poliisit muodostavat kilpirintaman, jolla suunnataan mielenosoittajien liike tiettyyn suuntaan. Samaan tarkoitukseen käytetään usein myös aitoja. Mikäli nämä keinot eivät riitä, poliisi käyttää useissa maissa vesitykkejä tai kyynelkaasua mellakoiden hillitsemiseen. Suomessa Rajavartiolaitokselle on hankittu joukkojenhallintaa varten suojavarusteita sekä koulutusta poliisilta, ja rajavartijoita on ollut poliisien mukana joukkojenhallintatehtävissä eri puolilla Suomea. == Mellakkapoliisien käytön yleistyminen == Mellakkapoliisien käyttö tuli tavanomaiseksi länsimaissa 1960-luvun mielenosoitusten yhteydessä. Suomessa vastaavaa koulutusta on annettu kuitenkin vasta 1990-luvulta lähtien. Ennen mellakkapoliisitaktiikoiden käyttöönottoa väkivaltaiset mielenosoitukset tuottivat usein laukaustenvaihdon poliisien ja mielenosoittajien välillä. Mikäli väkijoukon rauhoittamiseen käytettiin tavanomaisia sotilaita, seurauksena oli usein huomattava määrä kuolonuhreja. == Ratsupoliisit == Ratsupoliiseja käytetään usein pitämään yllä järjestystä väkijoukoissa, sillä isokokoiset hevoset rauhoittavat mahdollisesti väkivaltaisia yksilöitä tehokkaasti. Hevonen tarjoaa myös ratsastajalleen hyvän näkyvyyden ja tehokkaan mahdollisuuden lyödä alaspäin. Keisarillinen Venäjä käytti mellakoiden ja mielenosoitusten hajottamiseen usein kasakkayksiköitä, joiden koko kadun leveydeltä käyntiä etenevä linja, mahdollisesti sapelit paljastettuina sai yleensä väkijoukon hajaantumaan jo ennen kosketusta. Vaikka kasakat käyttivätkin yleensä ruoskia (nagaikka) kosketuksen ensimmäisessä vaiheessa ja sapelien hamaraa tai lapetta toisessa, riski ihmisten tallautumisesta hevosten jalkoihin oli merkittävä ja kuolonuhrejakin tuli. Hevoset oli myös opetettu potkimaan käskystä. == Lähteet == * * === Viitteet === == Aiheesta muualla == Luokka:Poliittinen toiminta Luokka:Poliisitoimi
Costa Blanca

Costa Blanca eli "Valkoinen rannikko" on Alicanten maakunnassa Kaakkois- Espanjassa sijaitseva yli 200 kilometriä pitkä rannikko joka rajoittuu pohjoisessa Denian kaupunkiin ja Costa de Valencia -rannikkoon sekä etelässä Torreviejan kaupunkiin ja Costa Calida -rannikkoon. Nimen Costa Blanca alueelle antoi brittiläinen lentoyhtiö BEA mainostaessaan aluetta turistikohteena vuodesta 1957 alkaen. Costa Blancan alueella turismi onkin merkittävä elinkeino. Aurinkorannikon tavoin Costa Blanca on suomalaisten suosiossa, ja heitä asuu alueella noin 5 000–8 000. == Kuvia == Kuva:Jávea desde el Montgó.jpg|Jávea/Xàbia Kuva:Sonnenaufgang_penon_de_ifach.jpg|Penó d'Ifac Kuva:Altea3.jpg|Altea Kuva:Villajoyosa.jpg|La Vila Joiosa Kuva:Alicante_Spain_CastilloSantaBarbara.jpg|Alicanten satama Kuva:Alicante.jpg|Katunäkymä Alicantessa Kuva:Playa El Fosa de Calpe.jpg|Ranta Calpessa Kuva:Montgo.jpg|El Montgó Kuva:Castillo de Denia.jpg|Denian linnake Kuva:Elche - parque municipal1.jpg|Palmumetsää Elchessä Kuva:Calle_típica_Altea_Alicante.JPG|Katunäkymä Alteassa == Lähteet == Luokka:Espanjan rannikot Luokka:Alicanten maakunta
Norsunluurannikon lippu

Norsunluurannikon lippu on trikolorilippu, jonka kolme väriä ovat oranssi, valkoinen ja vihreä. Värit kuvaavat maan pohjoisosan savannia (oranssi), rauhaa (valkoinen) sekä toivoa ja maan eteläosan metsiä (vihreä). Värit ovat samat kuin Nigerin lipussa. Lippu muistuttaa suuresti Irlannin lippua, mutta siinä on eri mittasuhteet ja käänteinen värien sijoittelu. Norsunluurannikon lippu otettiin virallisesti käyttöön 3. joulukuuta 1959. Norsunluurannikon lippu kuuluu antipanafrikkalaisiin lippuihin. Tämä johtuu siitä, että Norsunluurannikolla on haluttu vaalia hyviä suhteita entiseen emämaahan Ranskaan ja suhtauduttu nuivasti panafrikkalaisuuteen. == Lähteet == Luokka:Valtioiden liput lippu
Danny the Dog

Danny the Dog (joissain yhteyksissä nimellä Unleashed) on Louis Leterrierin ohjaama rikos-, draama- ja toimintaelokuva vuodelta 2005. Elokuvan on käsikirjoittanut Luc Besson ja sen pääosia näyttelevät Jet Li, Morgan Freeman ja Bob Hoskins. Elokuvan valmistusmaat ovat Ranska, Yhdysvallat ja Yhdistynyt kuningaskunta. Sen kesto on 102 minuuttia. == Juoni == Danny on asustanut koko ikänsä Bart-nimisen gangsterin luona. Hän joutuu käyttämään koiran tavoin kaulapantaa, mutta kun kaulapanta aukaistaan, hänestä tulee voittamaton tappelija. Bart käyttää häntä apunaan periessään velkojaan. Danny pääsee kuitenkin vapaaksi gangsterien ”kuoltua”. Danny pääsee sokean pianonsoittajan Samin ja tämän kasvattaman Victoria-tytön luokse asumaan. Pian kuitenkin selviää, että gangsterit ovat elossa ja aikovat hankkia Dannyn takaisin. Danny ei kuitenkaan halua enää tapella tai olla gangsterien apuna. == Rooleissa == == Lähteet == Luokka:Louis Leterrierin ohjaamat elokuvat Luokka:Vuoden 2005 yhdysvaltalaiset elokuvat Luokka:Yhdysvaltalaiset rikoselokuvat Luokka:Yhdysvaltalaiset draamaelokuvat Luokka:Yhdysvaltalaiset toimintaelokuvat Luokka:Vuoden 2005 ranskalaiset elokuvat Luokka:Ranskalaiset rikoselokuvat Luokka:Ranskalaiset draamaelokuvat Luokka:Ranskalaiset toimintaelokuvat
Magnus Fredrik Tawast

Magnus Fredrik Tawast (29. kesäkuuta 1728 Kangasniemi – 5. huhtikuuta 1789 Kuopio) oli suomalainen ammattisotilas. Tawast oli yhdessä veljensä Torsten Tawastin kanssa koko Pohjois-Savon suurimpia maanomistajiaP.Lappalainen: Kuopion historia 1, s.280, ja heidän vaikutusvaltansa oli samaa luokkaa kuin omaisuutensaP.Lappalainen: Kuopion historia 1, s.281. Suvun perinteitä noudattaen Tawast meni armeijan palvelukseen, ensin vapaaehtoisena 1735 Savon jääkäreihin, missä kohosi 1772 aliluutnantiksi. Hän erosi vänrikkinä ja eli maanviljelijänä Halolan tilalla Kuopiossa. Tawast omisti 1760-luvulla ja 1770-luvulla Haminalahden kartanon Kuopiossa, minkä luovutti 1778 tyttärelleen Anna Christinelle ja tämän miehelle sekä Halolan kartanon, joka sijaitsee nykyisin Maaningalla. ==Perhe== Tawastin vanhemmat olivat isonvihan sotavuosien aliluutnantti Torsten Tawast ja turkulainen professorintytär Anna Pihlman. Tawastin puoliso oli Klas Johan Molanderin sisar Maria Elisabet Molander, ja heillä oli kymmenen lasta, joista Johan Henrikistä tuli kenraali. Tytär Anna Christina oli naimisissa luutnantti Jonas Mauritz von Wrightin kanssa ja pari sai myötäjäisekseen Haminanlahden kartanon. Von Wrightin taiteilijaveljekset kutsuivat isoäitiään Anna Christinaa Haminalahden "suureksi rouvaksi". Toinen tytär Fredrika LovisaBergholm: Sukukirja, s. 894, Helsinki 1901, näköispainos 1984 nai tulevan Porvoon piispan Johan Molanderin. Pojista Torsten toimi Savon ja Karjalan läänin maaherrana 1812-1813. "Juuri näiden sukujen kartanoissa luotiin se korkeatasoinen kustaviaaninen kulttuuri, joka teki Kuopion kuuluisaksi koko Ruotsin valtakunnassa ja joka samalla loi pohjaa kansallisessakin mielessä mitä maineikkaimmille saavutuksille"P.Lappalainen: Kuopion historia 1, s.282. ==Katso myös== * Tawast ==Lähteet== Luokka:Suomalaiset upseerit Luokka:Vuonna 1728 syntyneet Luokka:Vuonna 1789 kuolleet
Työn Ääni

Työn Ääni oli Vaasassa vuosina 1924–1930 ilmestynyt radikaalivasemmiston sanomalehti. Sosialistisen työväenpuolueen Vapaan Sanan lakkauttamisen jälkeen sen kirjapaino vapautui takavarikosta kesällä 1924, jolloin kommunistien ohjaamat työväenjärjestöt alkoivat julkaista uutta Työn Ääni -lehteä. Poliittisen julistuksen ohella se pyrki mahdollisuuksien mukaan olemaan myös uutisvälittäjä. Vuonna 1929 Työn Ääni oli hetken aikaa kommunisteista irtautuneen Suomen työväen vasemmistoryhmän kannattajien hallussa, mutta Suomen kommunistinen puolue valtasi sen pian takaisin vaikutuspiiriinsäAnthony F. Upton: Kommunismi Suomessa (Kirjayhtymä 1970), s. 101–102.. Lapuan liikkeen aktivistit tuhosivat Työn Ääntä painaneen kirjapainon maaliskuussa 1930, minkä jälkeen lehteä painettiin lyhyen aikaa Oulussa. Se lakkautettiin määräajaksi saman vuoden keväällä jo ennen varsinaista kommunistilehtien kieltämistä. Lehden kirjapainoyhtiö joutui sosiaalidemokraateille, jotka perustivat oman lehden Pohjanmaan Kansan. Kolmesti viikossa ilmestyneen lehden päätoimittajina työskentelivät Toivo Latva (1924–1925), Hannes Mykkänen (1925–1927 ja 1929–1930) ja Arvi Laakso (1927–1928). ==Katso myös== *Vaasan mellakka ==Lähteet== ==Aiheesta muualla== * Työn Ääni digitoituna kansalliskirjastossa * Huomiota herättänyt kirjapainon hävitys Vaasassa, Suomen Kuvalehti, 05.04.1930, nro 14, s. 33, Kansalliskirjaston digitaaliset aineistot Luokka:Ilmestymästä lakanneet suomalaiset sanomalehdet Luokka:Suomen sosialistinen työväenpuolue Luokka:Vaasan media
Jussi ja Kieku ja Kaiku

Jussi ja Kieku ja Kaiku on suomalaisen laulajan Jussi Raittisen studioalbumi. == Kappaleet == # # # # # # # # # # # # # # # == Kokoonpano == * Jussi Raittinen – laulu, taustalaulu * Esko Heikkinen – trumpetti * Juhani Aaltonen – tenorisaksofoni, huilu * Unto Haapa-aho – klarinetti, tenorisaksofoni * Jukka Orma – kitara * Juha Tikka – basso * Aimo Hakala – rummut * Pedro Hietanen – haitari, ARP-syntetisaattori, piano, taustalaulu * Jani Uhlenius – haitari, piano * Antero Jakoila – kitara * Lapsikuoro Karviaiset – taustalaulu * M. A. Numminen – taustalaulu == Aiheesta muualla == * Rytmimusiikin Syke: Jussi ja Kieku ja Kaiku Luokka:Vuoden 1979 albumit Luokka:Jussi Raittisen albumit Luokka:Pedro Hietasen tuottamat albumit
Splittaus

Splittaus voi tarkoittaa: * Lohkominen * Osakkeiden splittaus
Hernepyssy

Hernepyssy (puhekielessä myös lutku, kortsupyssy, kortsari tai floppari) on lasten leikkikalu. Yksinkertaisimmillaan hernepyssy on ontto putki, jolla voidaan ”ampua” pieniä ”ammuksia”, kuten kuivattuja herneitä. Hernepyssy voidaan valmistaa esimerkiksi koiranputkesta tai vaateripustimien muoviputkista. Ammuksina voi käyttää esimerkiksi kuivattuja herneitä, pihlajanmarjoja, pieniä kiviä, marjoja tai hauleja. Hernepyssy voi toimia puhallusputken periaatteella, mutta sen voi valmistaa myös kiinnittämällä esimerkiksi teipillä putken toiseen päähän kumihansikkaista leikatun sormen tai ilmapallon, jota venyttämällä ammus ammutaan. Jälkimmäisen tyyppinen, ritsaa periaatteeltaan muistuttava hernepyssy on suusta ladattava. Sitä voi muunnella esimerkiksi laittamalla siihen kahvan ja teippaamalla monta lutkuputkea yhteen tai laittamalla putken päähän tyhjän virvoitusjuomapullon, josta on pohja leikattu irti, jolloin ampumisesta lähtee tavallista kovempi ääni. Koska tämän tyyppisellä hernepyssyllä ammuttavat esineet voivat saavuttaa paljon suuremman lähtönopeuden, on se varsin vaarallinen lelu. Sillä ammutun herneen osuminen lihakseen on kivuliasta ja saattaa aiheuttaa mustelman. Lyijyhaulilla ammuttu laukaus voi saavuttaa jopa nopeamman lähtönopeuden kuin joistakin ilmakivääreistä ammuttu laukaus. Usein hernepyssyillä leikitään vain ampumalla herneitä ihmisiä päin, mutta niillä voi käydä myös leikkisotaa. Luokka:Leikkikalut Luokka:Ei-tappavat aseet
Syyskorennot

Syyskorennot (Sympetrum) ovat varsinaisiin sudenkorentoihin lukeutuva suku. Suku on hyvin laajalle levinnyt ja runsaslajinen. Syyskorennoille tyypillisiä piirteitä ovat useimmiten kirkasväriset koiraat ja kellertävät naaraat ja pienehkö koko. Lajit ovat useimmiten ns. syyslajeja, eli ne lentävät syyskesällä ja syksyllä. == Suomesta tavatut lajit == *elokorento (Sympetrum flaveolum) *kulkusyyskorento (Sympetrum fonscolombii)YLE *lännensyyskorento (Sympetrum striolatum) *punasyyskorento (Sympetrum vulgatum) *tummasyyskorento (Sympetrum danae) *verikorento (Sympetrum sanguineum) *vyösyyskorento (Sympetrum pedemontanum)http://www.ymparisto.fi/default.asp?contentid=363969&lan;=fi == Lähteet == == Aiheesta muualla == *ITIS: Sympetrum *UniProt, Taxonomy: Sympetrum Luokka:Sudenkorennot
Yli aidan

Yli aidan () on Dreamworks Animation Studiosin tekemä yhdysvaltalainen animaatioelokuva, jonka ovat ohjanneet Tim Johnson ja Karey Kirkpatrick. Alkuperäisiä ääninäyttelijöitä ovat esimerkiksi Bruce Willis, William Shatner, Thomas Haden Church ja Avril Lavigne. Elokuvan ensi-ilta Suomessa oli 22. syyskuuta 2006. Elokuva perustuu Suomessa nimellä Aidan takaa tunnettuun Michael Fryn ja T. Lewisin sarjakuvaanhttp://sarjakuvat.eurocomics.info/aidan_takaa.html. == Juoni == Elokuvan keskushahmona on pesukarhu RJ, joka tuhoaa vahingossa Vincent-karhun herkkuruoat. Jotta RJ ei joutuisi Vincentin tapettavaksi, puolivallaton pesukarhu lupaa hankkia kaikki ruoat viikon sisällä. RJ kutsuu eräitä pienellä metsäkaistaleella eläviä eläimiä hankkimaan kasakaupalla ruokaa metsän vieressä olevalta esikaupunkialueelta, jossa asuu ihmisiä. Asuinalueen ja metsän erottaa toisistaan vain suuri pensasaita. Aluksi kaikkia eläimiä pelottaa mennä ihmisten ilmoille, mutta pesukarhu saa nämä kuitenkin suostuteltua mukaansa. Siellä kaikki saavat tutustua ihmisten mukavuuksiin ja etsiä sieltä kaikenlaisia herkkuja. RJ väitti, että ruokaa on kerättävä talven varalle, mutta todellisuudessa hän haluaa antaa kaikki ruoat Vincentille. Ruuanhakumatkalla eläimet käyvät myös kovaa taistelua tuholaistorjujan, kissojen, koirien sekä erään esikaupungissa asuvan naisen kanssa. == Äänirooleissa == Alkuperäinen näyttelijä Suomalainen näyttelijä Rooli Bruce Willis Santeri Kinnunen RJ Garry Shandling Antti Pääkkönen Verne Steve Carell Petri Hanttu Hammy Nick Nolte Pekka Laiho Vincent Wanda Sykes Eija Vilpas Stella William Shatner Esko Salminen Ozzie Avril Lavigne Annituuli Kasurinen Heather Eugene Levy Eero Saarinen Lou Catherine O’Hara Rinna Paatso Penny Thomas Haden Church Jarmo Koski Dwayne ”Gebzey” LaFontant Omid Djalili Juha Muje Tiikeri Kahden pienen ihmisroolin ääninä olivat Lee Bienstock ja Sean Yazbeck, jotka olivat Diilin amerikkalaisversiossa voittaneet vastakilpailijansa ja saivat ääniroolit palkinnoksi. ==Lähteet== Luokka:Vuoden 2006 yhdysvaltalaiset elokuvat Luokka:Yhdysvaltalaiset animaatioelokuvat Luokka:Elokuvat eläimistä Luokka:Sarjakuviin pohjautuvat elokuvat Luokka:3D-elokuvat Luokka:DreamWorksin elokuvat